EUROOPAN YHTEISÖJEN KOMISSIO 
Bryssel, 13.0 
KOM(97) 74 1998 
lopull. 
98/0007 (ACC) 
Ehdotus 
NEUVOSTON ASETUKSEKSI (EY) 
tietyistä Euroopan yhteisön, Euroopan hiili- ja teräsyhteisön ja Euroopan 
atomienergiayhteisön sekä Viron tasavallan assosiaatiosta tehdyn Eurooppa-
sopimuksen soveltamista koskevista yksityiskohtaisista säännöistä 
(komission esittämä) 
PERUSTELUT 
Viron kanssa tehty Eurooppa-sopimus allekirjoitettiin 12 päivänä kesäkuuta 1995. 
Sopimuksen ratifiointimenettelyt on saatettu lähes päätökseen jäsenvaltioissa. 
Kiintiöiden hallinnointia, tulleja, suojalausekkeita ja kaupan suojatoimenpiteitä 
koskevien Eurooppa-sopimuksen määräysten soveltamisesta on annettava 
yksityiskohtaiset säännöt asetusteitse. Liitteenä olevan neuvostolle toimitettavan 
ehdotuksen tarkoituksena on vahvistaa nämä yksityiskohtaiset säännöt. 
Vastaavat neuvoston asetukset tämäntyyppisten toimenpiteiden soveltamisesta on annettu 
muiden Keski-Euroopan assosioituneiden maiden kuten Puolan, Unkarin, Bulgarian ja 
Romanian kanssa tehtyjen Eurooppa-sopimusten tullessa voimaan. 
Komissio pyytää neuvostoa hyväksymään asetusehdotuksen. 
2^ 
Ehdotus 
NEUVOSTON ASETUKSEKSI (EY) 
tietyistä Euroopan yhteisön, Euroopan hiili- ja teräsyhteisön ja Euroopan 
atomienergiayhteisön sekä Viron tasavallan assosiaatiosta tehdyn Eurooppa-
sopimuksen soveltamista koskevista yksityiskohtaisista säännöistä 
EUROOPAN UNIONIN NEUVOSTO, joka 
ottaa huomioon Euroopan yhteisön perustamissopimuksen ja erityisesti sen 113 artiklan, 
ottaa huomioon komission ehdotuksen, 
sekä katsoo, että 
Euroopan yhteisöjen ja niiden jäsenvaltioiden sekä Viron tasavallan assosiaatiosta tehty 
Eurooppa-sopimus allekirjoitettiin Brysselissä 12 päivänä kesäkuuta 1995, 
Eurooppa-sopimuksen, jäljempänä 'sopimus', voimaantuloa odotettaessa sen määräyksiä 
kaupasta ja kaupan liitännäistoimenpiteistä on sovellettu 1 päivästä tammikuuta 1995 
Euroopan yhteisön, Euroopan hiili- ja teräsyhteisön ja Euroopan atomienergiayhteisön 
sekä Viron tasavallan välisen vapaakauppaa ja kaupan liitännäistoimenpiteitä koskevan, 
Brysselissä 19 päivänä joulukuuta 1994 allekirjoitetun sopimuksen1 perusteella, 
on tarpeen vahvistaa sopimuksen tiettyjen määräysten soveltamista koskevat 
yksityiskohtaiset säännöt, 
kaupan suojatoimenpiteiden osalta on sopimuksen määräysten sitä edellyttäessä 
annettava erityissäännökset niiden yleisten sääntöjen soveltamiseksi, jotka on vahvistettu 
etenkin tuontiin sovellettavasta yhteisestä järjestelmästä 22 päivänä joulukuuta 1994 
annetussa neuvoston asetuksessa (EY) N:o 3285/942 ja polkumyynnillä muista kuin 
Euroopan yhteisön jäsenvaltioista tapahtuvalta tuonnilta suojautumisesta 22 päivänä 
joulukuuta 1995 annetussa neuvoston asetuksessa (EY) N:o 384/963, 
sopimuksessa vahvistetut sitoumukset on otettava huomioon, ennen kuin 
suojatoimenpiteiden käyttöönotosta päätetään, 
myös Euroopan yhteisön perustamissopimuksen suojalausekkeita koskevia menettelyjä 
on sovellettava, 
sopimuksen pöytäkirjassa n: o 1 tarkoitettuja tekstiilituotteita koskevista 
suojatoimenpiteistä on annettu erityissäännökset, ja 
on vahvistettava tietyt tariffikiintiöiden ja -kattojen soveltamista koskevat säännökset, 
ON ANTANUT TÄMÄN ASETUKSEN: 
1 EYVL N:oL 373, 31.12.1994, s. 1 
2 EYVL N:oL 349, 31.12.1994, s. 53 
3 EYVL N:o L 56, 6.3.1996, s. 1 
1 
I OSASTO 
Tariffikiintiöt ja tariffikatot 
1 artikla 
Komissio vahvistaa sopimuksen 18 ja 19 artiklan soveltamista koskevat yksityiskohtaiset 
säännöt asetuksen (ETY) N:o 1766/924 23 artiklassa säädettyä menettelyä noudattaen tai 
tapauksen mukaan muiden yhteisestä markkinajärjestelystä annettujen asetusten tai 
asetuksen (EY) N:o 3448/93 vastaavissa säännöksissä säädetyn menettelyn mukaisesti 
taikka tullikoodeksikomitean avustamana tämän asetuksen 2 artiklan 2 kohdassa 
säädettyä menettelyä noudattaen. 
2 artikla 
1. Sopimuksen liitteessä V tarkoitettujen tariffikiintiöiden ja tariffikattojen soveltamista 
koskevat säännökset, mukaan lukien yhdistetyn nimikkeistön ja Taric-koodien muutosten 
edellyttämät tai neuvoston tekemistä yhteisön ja Viron välisistä sopimuksista, 
pöytäkirjoista tai kirjeenvaihdoista johtuvat muutokset ja tekniset mukautukset, vahvistaa 
tämän artiklan 2 kohdassa säädettyä menettelyä noudattaen komissio, jota avustaa tässä 
tehtävässä asetuksen (ETY) N:o 2913/925 247 artiklalla perustettu tullikoodeksikomitea. 
2. Komission edustaja esittää komitealle ehdotuksen tarvittavista toimenpiteistä. Komitea 
antaa lausuntonsa ehdotuksesta määräajassa, jonka puheenjohtaja voi asettaa asian 
kiireellisyyden mukaan. Lausunto annetaan perustamissopimuksen 148 artiklan 2 
kohdassa niiden päätösten edellytykseksi määrätyllä enemmistöllä, jotka neuvosto tekee 
komission ehdotuksesta. Komiteaan kuuluvien jäsenvaltioiden edustajien äänet 
painotetaan mainitussa artiklassa määrätyllä tavalla. Puheenjohtaja ei osallistu 
äänestykseen. 
Komissio päättää toimenpiteistä, joita sovelletaan viipymättä. Jos toimenpiteet eivät 
kuitenkaan ole komitean lausunnon mukaisia, komissio ilmoittaa niistä viipymättä 
neuvostolle. Siinä tapauksessa: 
- komissio voi lykätä päättämiensä toimenpiteiden soveltamista enintään kolmella 
kuukaudella ilmoituksen tekopäivästä, ja 
- neuvosto voi määräenemmistöllä päättää asiasta toisin edellisessä luetelmakohdassa 
tarkoitetun ajan kuluessa. 
3. Komitea voi ottaa käsiteltäväkseen kaikki ne tariffikiintiöiden ja tariffikattojen 
soveltamista koskevat asiat, jotka puheenjohtaja saattaa sen käsiteltäväksi joko omasta 
aloitteestaan tai jäsenvaltion pyynnöstä. 
4. Kun tariffikatto on saavutettu, komissio voi antaa asetuksen, jolla otetaan 
kalenterivuoden loppuun saakka uudelleen käyttöön kolmansiin maihin sovellettavat 
tullit. 
4 EYVL N:o L 181, 1.7.1992, s. 21. Asetus sellaisena kuin se on viimeksi muutettuna asetuksella (EY) 
N:o 923/96 (EYVL N:o L 126, 24.5.1996, s. 37). 
5 EYVL N:o L 302, 19.10.1992, s. 1 
II OSASTO 
Suojatoimenpiteet 
3 artikla 
Neuvosto voi perustamissopimuksen 113 artiklassa määrättyä menettelyä noudattaen 
päättää, että sopimuksen 27 artiklassa ja 122 artiklan 2 kohdassa tarkoitettuja 
toimenpiteitä käsitellään sopimuksella perustetussa assosiaationeuvostossa. Neuvosto 
hyväksyy tarvittaessa nämä toimenpiteet samaa menettelyä noudattaen. 
Komissio voi omasta aloitteestaan tai jäsenvaltion pyynnöstä esittää tätä varten 
tarvittavat ehdotukset. 
4 artikla 
1. Jos yhteisöllä mahdollisesti on jonkin käytännön osalta perusteet soveltaa sopimuksen 
63 artiklassa tarkoitettuja toimenpiteitä, komissio tutkii tapauksen omasta aloitteestaan 
tai jäsenvaltion pyynnöstä ja päättää tämän jälkeen, onko kyseinen käytäntö sopimuksen 
määräysten mukainen. Komissio tekee tarvittaessa suojatoimenpiteiden käyttöönottoa 
koskevan ehdotuksen neuvostolle, joka päättää asiasta perustamissopimuksen 113 
artiklassa määrättyä menettelyä noudattaen, lukuun ottamatta tapauksia, joissa on kyse 
asetuksen (EY) N:o 3284/946 soveltamisalaan kuuluvista tuista, jolloin toimenpiteistä 
päätetään kyseisessä asetuksessa säädettyjä menettelyjä noudattaen. Toimenpiteet 
toteutetaan ainoastaan sopimuksen 63 artiklan 6 kohdassa määrätyissä olosuhteissa. 
2. Jos Viro saattaisi jonkin käytännön osalta soveltaa yhteisöön sopimuksen 63 artiklassa 
tarkoitettuja toimenpiteitä, komissio päättää tapauksen tutkittuaan, onko kyseinen 
käytäntö sopimuksessa vahvistettujen periaatteiden mukainen. Komissio tekee 
tarvittaessa asiaa koskevat päätökset perustamissopimuksen 85, 86 ja 92 artiklan 
soveltamisesta johtuvien arviointiperusteiden mukaisesti. 
5 artikla 
Jos yhteisöllä todennäköisesti on jonkin käytännön osalta perusteet soveltaa sopimuksen 
28 artiklassa tarkoitettuja toimenpiteitä, polkumyynnin vastaisten toimenpiteiden 
käyttöönotosta päätetään asetuksen (EY) N:o 384/96 säännösten mukaisesti sekä 
sopimuksen 32 artiklan 2 kohdassa ja 3 kohdan b tai d alakohdassa määrättyä menettelyä 
noudattaen. 
6 artikla 
1. Jos jäsenvaltio pyytää komissiota soveltamaan sopimuksen 29 ja 30 artiklassa 
tarkoitettuja suojatoimenpiteitä, sen on toimitettava komissiolle pyyntöään tukevat tiedot. 
Jos komissio päättää olla soveltamatta suojatoimenpiteitä, se ilmoittaa päätöksestään 
neuvostolle ja jäsenvaltioille viiden työpäivän kuluessa jäsenvaltion pyynnön 
vastaanottamisesta. 
Jäsenvaltiot voivat saattaa komission päätöksen neuvoston käsiteltäväksi kymmenen 
työpäivän kuluessa siitä, kun päätöksestä on ilmoitettu. 
EYVL N:o L 349, 31.12.1994, s. 22 
Jos neuvosto määräenemmistöllä ilmaisee aikomuksensa päättää asiasta toisin, komissio 
antaa tästä viipymättä tiedon Virolle ja ilmoittaa sille neuvottelujen aloittamisesta 
assosiaationeuvostossa sopimuksen 32 artiklan 2 ja 3 kohdan mukaisesti. 
Neuvosto voi määräenemmistöllä päättää asiasta toisin kahdenkymmenen työpäivän 
kuluessa siitä, kun assosiaationeuvostossa käytävät neuvottelut Viron kanssa on saatettu 
päätökseen. 
2. Komissiota avustaa neuvoston asetuksessa (EY) N:o 3491/937 mainittu jäsenvaltioiden 
edustajista koostuva komitea, jäljempänä "komitea", jonka puheenjohtajana toimii 
komission edustaja. 
Komitea kokoontuu puheenjohtajan kutsusta. Puheenjohtaja toimittaa jäsenvaltioille 
kaikki tarvittavat tiedot mahdollisimman aikaisessa vaiheessa. 
3. Jos komissio jäsenvaltion pyynnöstä tai omasta aloitteestaan päättää, että sopimuksen 
29 ja 30 artiklassa tarkoitetut suojatoimenpiteet on otettava käyttöön: 
- se ilmoittaa asiasta jäsenvaltioille viipymättä toimiessaan omasta aloitteestaan tai, 
jäsenvaltion pyynnöstä toimiessaan, viiden työpäivän kuluessa kyseisen pyynnön 
vastaanottamisesta, 
- se kuulee asiasta komiteaa, 
- se antaa samanaikaisesti asiasta tiedon Virolle ja ilmoittaa assosiaationeuvostolle 
sopimuksen 32 artiklan 2 ja 3 kohdassa tarkoitettujen neuvottelujen aloittamisesta, 
- se toimittaa samanaikaisesti assosiaationeuvostolle kaikki neuvotteluja varten 
tarvittavat tiedot. 
4. Assosiaationeuvostossa käytäviä neuvotteluja on joka tapauksessa pidettävä 
päättyneinä 30 päivän kuluttua 1 ja 3 kohdassa tarkoitetun ilmoituksen antamisesta. 
Kun neuvottelut on saatettu päätökseen tai mainittu 30 päivän määräaika on päättynyt, 
komissio voi komiteaa kuultuaan toteuttaa tarvittavat toimenpiteet sopimuksen 29 ja 30 
artiklan täytäntöön panemiseksi, jos mitään muuta ratkaisua ei ole löydetty. 
5. Edellä 4 kohdassa tarkoitetusta päätöksestä ilmoitetaan viipymättä neuvostolle, 
jäsenvaltioille ja Virolle; siitä ilmoitetaan myös assosiaationeuvostolle. 
Päätöstä sovelletaan heti. 
6. Jäsenvaltiot voivat saattaa 4 kohdassa tarkoitetun komission päätöksen neuvoston 
käsiteltäväksi kymmenen työpäivän kuluessa siitä, kun päätöksestä on ilmoitettu. 
7. Jos komissio ei ole tehnyt 4 kohdan toisessa alakohdassa tarkoitettua päätöstä 
kymmenen työpäivän kuluessa assosiaationeuvostossa käytävien neuvottelujen tai, 
tapauksen mukaan, edellä mainitun 30 päivän määräajan päättymisestä, asian 3 kohdan 
mukaisesti komission käsiteltäväksi saattanut jäsenvaltio voi saattaa sen neuvoston 
käsiteltäväksi. 
8. Neuvosto voi 6 ja 7 kohdassa tarkoitetuissa tapauksissa päättää asiasta toisin 
määräenemmistöllä kahden kuukauden kuluessa. 
EYVL N:o L 319, 21.12.1993, s.l 
7 artikla 
1. Sopimuksen 32 artiklan 3 kohdan d alakohdassa tarkoitettujen poikkeuksellisten 
olosuhteiden vallitessa komissio voi ottaa välittömästi käyttöön suojatoimenpiteet 
sopimuksen 29 ja 30 artiklassa tarkoitetuissa tapauksissa. 
Jos komissio vastaanottaa asiaa koskevan pyynnön jäsenvaltiolta, se tekee päätöksensä 
viiden työpäivän kuluessa pyynnön vastaanottamisesta. 
2. Komissio ilmoittaa päätöksestään neuvostolle ja jäsenvaltioille. 
3. Jäsenvaltiot voivat saattaa komission päätöksen neuvoston käsiteltäväksi 6 artiklan 6 
kohdassa säädettyä menettelyä noudattaen. 
Asiassa sovelletaan 6 artiklan 7 ja 8 kohdassa säädettyä menettelyä. 
Jos komissio ei ole tehnyt asiassa päätöstä 1 kohdan toisessa alakohdassa mainitussa 
määräajassa, asian komission käsiteltäväksi saattanut jäsenvaltio voi saattaa sen 
neuvoston käsiteltäväksi ensimmäisessä ja toisessa alakohdassa säädettyjä menettelyjä 
noudattaen. 
8 artikla 
Edellä 6 ja 7 artiklassa säädettyjä menettelyjä ei sovelleta sopimuksen pöytäkirjassa n:o 1 
tarkoitettuihin tekstiilituotteisiin. 
9 artikla 
Poiketen siitä, mitä 6 ja 7 artiklassa säädetään, maataloustuotteisiin sopimuksen 21 ja 30 
artiklan tai kyseisiä tuotteita koskevien liitteiden määräysten perusteella olosuhteiden sitä 
vaatiessa sovellettavat toimenpiteet toteutetaan maatalouden yhteisiä markkinajärjestelyjä 
koskevissa säännöissä tai perustamissopimuksen 235 artiklan nojalla annetuissa, 
maataloustuotteista jalostettuihin tuotteisiin sovellettavissa erityissäännöksissä 
vahvistettuja menettelyjä noudattaen, jos sopimuksen 20 artiklan tai 32 artiklan 2 ja 3 
kohdan mukaiset edellytykset täyttyvät. 
10 artikla 
Sopimuksessa edellytetyt ilmoitukset assosiaationeuvostolle tekee yhteisön puolesta 
komissio. 
11 artikla 
Tämä asetus ei estä sitä, että Euroopan yhteisön perustamissopimuksessa ja erityisesti sen 
109 h ja 109 i artiklassa tarkoitettuja suojatoimenpiteitä sovelletaan 
perustamissopimuksessa määrättyjä menettelyjä noudattaen. 
12 artikla 
Tämä asetus tulee voimaan seuraavana päivänä sen jälkeen, kun se on julkaistu Euroopan 
yhteisöjen virallisessa lehdessä. 
Sitä sovelletaan sopimuksen voimaantulopäivästä. 
Tämä asetus on kaikilta osiltaan velvoittava, ja sitä sovelletaan sellaisenaan kaikissa 
jäsenvaltioissa. 
Tehty Brysselissä 
Neuvoston puolesta 
Puheenjohtaja 
<? 
ISSN 1024-4492 
KOM(97) 741 lopullinen 
ASIAKIRJAT 
FI 11 01 06 02 
Luettelonumero : CB-CO-97-759-FI-C 
ISBN 92-78-29992-8 
Euroopan yhteisöjen virallisten julkaisujen toimisto 
L-2985 Luxemburg 
5